Ljudi kažu: „Morao si doći u zatvor da postaneš osoba kakva jesi.
Jer ćeš biti osoba koja će utjecati na društvo,
koja će pomoći promijeniti svijet.”
SVI ZATVORI U SAD-U
ZATVORENICIMA MORAJU PRUŽITI PROGRAM REHABILITACIJE
ZATVORENICI KOJI DOVRŠE TAKVE PROGRAME
IMAJU TRI PUTA VEĆU VJEROJATNOST DA ĆE BITI UVJETNO PUŠTENI
Želim biti uzor koji pokazuje da je iskupljenje moguće.
Želim pokazati da je moguće pomirenje.
Ne moraš doći u zatvor i propasti.
Možeš se razviti.
Pogledajte me. Ja sam to uspio.
OVO JE PRIČA ZATVORENIKA A542927
Mislim da svi možemo biti opasni.
Ljudi govore: „Čudovište si.”
Ne tvrdim da sam nevin.
Upravo sam hladnokrvno ubio nekoga.
JA SAM UBOJICA
ISKUPLJENJE
KAZNIONICA RICHLAND
GODINE 2008. JAMEL DONTEZ HATCHER DOBIO JE 20 GODINA ZATVORA
NAKON SMRTONOSNE PUCNJAVE
UVIJEK JE TVRDIO DA JE TO BILA NESREĆA
Hvala na strpljenju.
Broji do deset, molim te.
Jedan, dva, tri, četiri,
pet, šest, sedam, osam, devet, deset.
Rođen sam u Clevelandu u Ohiju.
Odrastao sam u siromaštvu.
Kao mladić uvijek sam bio ambiciozan i kreativan.
Uvijek sam se htio baviti glazbom ili poezijom.
No bio sam rastrgan između dva svijeta,
kreativnosti i negativnosti u kojoj sam živio.
U četvrti u kojoj sam odrastao
prodavala se droga i pucalo se.
Sjećam se da nisi mogao ni napustiti ulicu a da te ne zaskoče
jer si napustio svoju četvrt.
Uvijek je bilo nasilja.
Odmalena nas uče da moramo biti jaki.
Ne smijemo dati drugima da nas zezaju.
Uče te koja su pravila ulice.
Toksična je muškost norma. I ja sam to pokupio.
Počeo sam raditi sve što su radili drugi oko mene.
Počeo sam riskirati, recimo prodavati drogu.
Droga i alkohol nekako su uništili moje snove.
HATCHEROV SE ŽIVOT PROMIJENIO KAD JE SA 17 UPOZNAO DANIELLE BOONE
ZA RAZLIKU OD HATCHERA
ONA JE ODRASLA U STABILNOM DOMU U DOBROJ ČETVRTI
Danielle je bila drukčija osoba od onih na koje sam navikao.
Navikao sam na djevojke iz određenog dijela društva.
A ona je bila mlada djevojka iz predgrađa.
Bila je sretna, nasmiješena i vedra cijelo vrijeme.
Svaki put.
Držala me podalje od ulice
jer je uvijek vjerovala u sve što sam radio.
Poticala je moju kreativnost,
držala me prisebnim i poticala da slijedim snove
i da vjerujem da su stvarni.
UBRZO NAKON ŠTO JE UPOZNAO DANIELLE, HATCHER SE UPISAO U LOKALNI KOLEDŽ
U ROKU OD JEDNE GODINE POČELI SU ŽIVJETI SKUPA
Sve se činilo dobrim. Ja sam radio.
Išao sam u večernju školu da dobijem diplomu.
I nisam imao veze s ulicom.
Većinom sam bio s Danielle.
KAD SU OBOJE IMALI 18, DANIELLE JE ZATRUDNJELA
Nikad nisam vidio da je netko bio toliko uzbuđen biti majka.
I ja sam bio uzbuđen.
Bio sam na svim satovima disanja
i na svakom prenatalnom pregledu.
Bili smo oduševljeni. Pripremili smo veliku zabavu.
Da, bilo je to divno iskustvo.
U TRAVNJU 2005. GODINE
DANIELLE JE RODILA KĆER, CHYANNE HATCHER
UBRZO NAKON CHYANNINA ROĐENJA
HATCHER SE NAŠAO U FINANCIJSKIM PROBLEMIMA TE JE OPET POČEO DILATI DROGU
Trebao mi je novac.
Stoga sam opet krenuo izlaziti s prijateljima,
bio sam na ulici, dilao sam
i pokušavao se opet vratiti tome.
Tako su to radili gangsteri iz kvarta.
Tako sam tada razmišljao.
PETOG SVIBNJA 2005.
HATCHER JE PROVEO VEČER U SVOM DOMU, PIO JE I DROGIRAO SE S PRIJATELJIMA
Moji su prijatelji otišli.
Ja sam htio uzeti novac da mogu zbrojiti dnevnu zaradu
i htio sam potražiti jedan svoj pištolj.
Nisam ga mogao naći.
Bio sam pijan.
No tražio sam ga i nisam ga mogao naći.
Tražio sam ga posvuda.
Danielle je rekla: „Možda ga je uzeo netko od tvojih prijatelja.”
Tad sam se razljutio.
KAKO JE BIO NADROGIRAN, HATCHER JE POSTAO PARANOIČAN
Zgrabio sam jednu veću pušku.
Ona je vidjela da sam stvarno bijesan,
pa mi je rekla: „Smiri se, naći ćeš ga.”
Ja sam rekao: „Pozvao sam ih u kuću, a oni kradu od mene.”
I nastavio sam vikati.
Bio sam sve bjesniji i držao sam oružje ovako.
Uperio sam ga ovako i rekao: „Otići ću k njima i učiniti to i to.”
I dok sam to pokazivao, slučajno sam opalio.
Na trenutak sam zastao.
A onda...
Potrčao sam k njoj jer sam mislio da se možda sklonila
ili me možda samo zeza da naučim lekciju.
Zgrabio sam je.
Držao sam je i govorio: „Prestani me zezati! Ustani!”
Ali onda sam osjetio krv na podlaktici.
Znate? Isprva sam se bojao pogledati.
No onda sam se okrenuo i pogledao te sam vidio da je ustrijeljena.
DANIELLE JE UMRLA NA LICU MJESTA OD PUCNJA U GLAVU
U tom trenutku
bio sam šokiran, znate?
Kad kažem „šokiran”, nisam mogao vjerovati. Ja...
Nisam vjerovao da je to stvarno, da se to dogodilo.
Nakon toga sam osjetio tisuću različitih emocija
i razmišljao što ću.
Počeo sam osjećati krivnju i sram.
Od šoka sam došao do panike.
Čuo sam da policija stiže.
Vidio sam i policijska svjetla.
Pobjegao sam u drugom smjeru.
Znao sam da će me brzo uhvatiti, ali paničario sam, nisam razmišljao.
Samo sam htio pobjeći od toga.
Nastavio sam bježati.
SLJEDEĆI DAN HATCHER JE UHIĆEN
POSLIJE JE OPTUŽEN ZA DANIELLINO UBOJSTVO
DANA 22. VELJAČE 2008.
HATCHER JE PRIZNAO KRIVNJU ZA UBOJSTVO IZ NEHAJA
TE JE OSUĐEN NA 20 GODINA ZATVORA
Što se dogodilo?
Osjećao sam duboku bol, žaljenje i kajanje.
To je sve promijenilo. Tog sam dana izgubio sve.
Izgubio sam Danielle.
Izgubio sam obitelj i poštovanje.
ZABRANJEN PRISTUP PRIJESTUPNICIMA
Vjerojatno bih to lakše prihvatio da sam nešto učinio namjerno.
No to je bila nesreća. Zašto je izgubila život?
Zašto sam ja morao biti odgovoran? Koja je tu pouka?
ZABRANJEN ULAZ
Ljudi uvijek govore da se sve događa s razlogom.
I mnogo se toga u mom životu poslije promijenilo.
U zatvoru sam prestao piti i pušiti.
To me dovelo do toga da napokon upoznam sebe
prvi put otkako sam imao osam ili devet
jer nisam bio nadrogiran.
Kad sam se prestao drogirati, uspio sam postati vođa
kakav sam oduvijek i bio.
Sve što činim
činim kako drugi ljudi ne bi morali ponoviti moje pogreške.
Samo želim da svi znaju da iskupljenje i pomirenje
nisu nemogući. To je moguće.
Počeo sam čitati određene knjige
o kognitivno-bihevioralnoj terapiji i takvim temama.
Čitao sam takve knjige otvorena uma,
što mi je otvorilo oči o različitim temama za razmišljanje
i načinima komunikacije.
HATCHER JE DOVRŠIO
NEKOLIKO ZATVORSKIH TEČAJEVA O RETROAKTIVNOJ PRAVDI
GODINE 2014.
KREIRAO JE VLASTITI PROGRAM S CILJEM BORBE PROTIV TOKSIČNE MUŠKOSTI
NAZVAO GA JE „PROGRAM DANIELLE”
Podučavao sam ljude komunikaciji
i rješavanju sukoba
jer sam primijetio da mnogi nemaju te vještine.
Pokretanje tog programa vjerojatno je bilo
najbolje što sam mogao napraviti za sebe na svom putovanju.
Kad odem odavde, želim unaprijediti Projekt Danielle
i provesti ga na većoj razini.
Mogu se zamisliti da ću biti uzor drugima kad izađem.
HATCHER OD 2016. GODINE
POKUŠAVA POSTIĆI DA GA PUSTE RANIJE
Crnci čine gotovo 40 % zatvorenika
usprkos tome što u Minnesoti
čine manje od sedam posto populacije.
U ovoj zemlji prevladava mišljenje
da su osobe tamnije puti sklonije počiniti zločin.
Jamel nije trebao dobiti 20 godina za tu nezgodu.
Previše je ljudi pošlo istim putem kao Jamel
jer je taj put bio širok i prostran
te su gotovo natjerani na to.
Ja sam pastorica Janaé Bates,
voditeljica komunikacija
za vjersku i društvenu zajednicu
za stanovnike Minnesote.
JANAÉ JE ODRASLA U BLIZINI HATCHEROVE ČETVRTI U CLEVELANDU
OTVORENO SEDAM DANA HLADNO PIVO
LUTRIJA OHIJA
Donteza sam upoznala sa 16 godina.
Zovem ga Dontez, kao i većina obitelji i prijatelja.
Iako se, naravno, zove Jamel Dontez Hatcher.
Oduvijek je bio izrazito emocionalno inteligentan
i zbilja mu je stalo do toga kako se drugi osjećaju.
NAKON ŠTO JE ODSLUŽIO DEVET GODINA, HATCHER JE PISAO JANAÉ,
KOJA GA JE PRISTALA PODRŽATI U MOLBI ZA RANIJIM PUŠTANJEM
Taman sam se bila zaredila.
Bila sam uvjerena da mi Bog tako nudi priliku
da se pobrinem za prijatelja u potrebi.
I imala sam priliku saznati za sve što je činio u zatvoru.
Iskoristio je to vrijeme ne samo kao svoju kaznu,
već i za pripremu,
da se pripremi da bude muškarac kakav je danas.
Znate, to što je postigao u zatvoru zaslužuje
pozornost i izvan zatvora.
PRIJE NEGO ŠTO SE RAZMOTRI ZAHTJEV ZA PUŠTANJEM,
DANIELLINA OBITELJ IMA PRAVO ULOŽITI PRIGOVOR
Trenutačno
tužitelji komuniciraju s Daniellinom obitelji
o tome što bi njima značilo
kad bi Dontez bio pušten ranije.
Nedostaje nam svaki dan.
Naravno.
Ne prođe ni dan da ne pomislim na nju.
Često se...
DANIELLINI BAKA I DJED
...vozimo i prođemo pored groblja gdje je sahranjena,
pa je se prisjetimo s ljubavlju.
Sviđa mi se ova s osmijehom.
Jer je tako živjela.
- Da, uvijek s divnim osmijehom. - Uvijek se smiješila.
Moglo bi se reći da je bila magnet.
Imala je veselu narav i to je privlačilo neke ljude.
I Donteza je privukla ta narav.
Dontezovo mi je suđenje u magli.
Ne sjećam se što je on rekao
ni što su drugi rekli.
Sjećam se samo tuge.
Ne znam jesam li se ikad zapravo ljutila na njega
jer sam smatrala da ju je previše volio da bi joj naudio.
TRI GODINE NAKON OSUDE HATCHER JE POČEO PISATI OBITELJI JENKINS
Tražio je oprost.
Rekao je da je to bila nesreća
i da nije namjeravao
ubiti ženu koju je toliko volio.
Rekao je da se mora nekako iskupiti.
Htio je postići više u životu
kako Daniellina smrt ne bi bila uzaludna.
U SLJEDEĆIH NEKOLIKO GODINA
HATCHER I JENKINSI NASTAVILI SU KOMUNICIRATI
SLALI SU SI PISMA, ZVALI SE TE SU GA POSJEĆIVALI
Govorio je o čitanju Biblije.
Mogla sam vidjeti da je ozbiljan...
oko toga što želi učiniti i života kakav želi.
Mislim da je dokazao
da se trudi biti što bolji.
GODINE 2020.
JENKINSI SU NAPISALI PISMO POTPORE ZA HATCHEROVU MOLBU ZA RANIJIM PUŠTANJEM
Jako sam sretna zbog načina na koji je napredovao.
Rekla bih da su moje molitve uslišane.
Nadam se da će Dontez i njegova supruga živjeti sretno.
GODINE 2021. HATCHER SE VJENČAO S PASTORICOM JANAÉ BATES
JENKINSI SU PRISUSTVOVALI CEREMONIJI PUTEM VIDEOPOZIVA
Njegova je supruga divna žena.
Mislim da će taj odnos biti jako dobar.
Ako ja ikako mogu pomoći, svakako ću to učiniti.
Dobro, samo želim spomenuti da imamo hrpu ljudi ovdje.
Znam da ima ljudi iz Ohija i Minnesote.
Neki su iz Škotske.
Godinama sam se molila da pronađem partnera.
HATCHEROVA SUPRUGA
Molila sam se i imala sam dugačak popis osobina
koje sam htjela od te osobe, a on ispunjava sve moje uvjete.
Nisam stavila na popis da ne bi trebao biti u zatvoru, ali...
Pridružili su nam se obitelj i dragi ljudi iz cijelog svijeta.
Gledamo moje vjenčanje.
Jedva me vidite. U kutu sam i kesim se.
Cijelo sam se vrijeme jako smiješila.
Rekla bih da je ovo sad najposebniji trenutak.
Kad mi je Dontez rekao svoje zavjete.
Predivni su jer je on pjesnik.
Ljubavi mog života. Uljepšala si moj život.
Izvukla si me iz najmračnije tame.
Bio sam čovjek s rastrganom dušom.
Evo, sad ćemo sklopiti bračni savez.
Hoćeš li ga poštovati i cijeniti u sve dane života svoga?
Hoću.
Volim te, dušo.
Volim te.
Janet i Ernest Jenkins također su bili prisutni,
što je bilo predivno jer su oni Daniellini baka i djed.
Nevjerojatno je što nas podržavaju.
Oni predstavljaju ono što ja želim od drugih u svijetu.
Zaista.
U NADI BUDITE VESELI, U NEVOLJI STRPLJIVI,
A U MOLITVI POSTOJANI
Sanjali smo o tome
kako će biti kad napokon budemo mogli biti skupa
i kad budemo živjeli skupa.
Dontez bi mogao izaći već za nekoliko tjedana.
Svakako želimo provesti mnogo vremena s Chyanne,
Dontezovom i Daniellinom kćeri.
Njemu je uistinu jako važno imati odnos s njom.
CHYANNE, HATCHEROVA I DANIELLINA KĆI,
IMALA JE TRI TJEDNA KAD JOJ JE MAJKA UBIJENA
TIJEKOM ODRASTANJA NIJE ZNALA TKO SU JOJ RODITELJI
Bila sam mala kad sam prvi put čula ime Danielle.
Mislila sam da smo u rodu. Ali nisam znala kako.
Otkrila sam tko mi je Danielle kad sam imala oko 17 godina.
Tad sam saznala i tko mi je tata.
- Chyanne, želiš li tost? - Da.
Napravit ću jaja, tost i slaninu.
- Stavit ćeš ga na... - Napravi si sendvič ako želiš.
DANIELLINA MAJKA MELANIE ODGOJILA JE CHYANNE,
KOJA JE MISLILA DA JOJ JE MELANIE BIOLOŠKA MAJKA
Nisam joj bila spremna reći.
Ona mi je vratila radost u život...
DANIELLINA MAJKA
...nakon što je Danielle umrla.
To me guralo dalje.
Nisam smatrala da joj to moram reći dok ne odraste.
Cilj mi je prvo bio
pronaći joj savjetnika ili nešto takvo da može, kad joj kažem,
potražiti pomoć i imati nekoga tko će joj pomoći.
Saznala sam istinu s tatine strane.
Dobila sam poveznicu.
Vodila je na internetsku stranicu mog tate.
NA INTERNETSKOJ JE STRANICI PRONAŠLA PISMO KOJE JOJ JE TATA NAPISAO
Napisao je to pismo prije nego što sam znala tko je.
Piše: „Volim te. Oduvijek i zauvijek.”
Piše o tome kako ću to naći jednog dana
i da se nada da ću to naći i da ćemo se povezati.
Bila sam šokirana, ali većinom zbunjena jer sam imala previše pitanja.
Voljela bih da su se prvo meni javili.
Trebali su razgovarati sa mnom prije nego što su se javili njoj.
Mislim da je bilo sebično što su je tako nazvali
ili joj iznenada poslali poruku.
Ali rekla bih da je na kraju sve ispalo dobro.
Sad ima odnos s ocem.
Može raditi na odnosu s njim.
Prvi sam put razgovarala s tatom telefonski.
Bila sam jako nervozna.
Mislim da je i on bio.
Čula sam mu to u glasu.
Osjećala sam se dobro nakon našeg prvog razgovora
jer sam tad znala...
da ću se moći povezati s njim.
Ne mogu znati tko mi je bila mama.
Da barem mogu, ali barem želim znati tko mi je tata.
U STUDENOM 2022.
CHYANNE JE PRVI PUT POSJETILA OCA U ZATVORU
Ovo nisam ni vidjela. Dodao je ove fotografije.
To je moj tata.
Ovo sam ja.
To su moji prabaka i pradjed.
A ovo je isto moj tata. Ovo sam ja, a ovo je Janaé, njegova žena.
Vrlo poseban dan. Dok nismo morali otići.
To mi je bilo najteže.
U LJETO 2023. GODINE
CHYANNE I MELANIE PISALE SU TUŽITELJSTVU
U ZNAK POTPORE ZA HATCHEROVO RANIJE PUŠTANJE
- Evo. - Razmišljam želim li jaja.
To mi je dosta.
Nije dosta.
Više nije ista osoba kao prije jer je sad mentalno zreliji.
Mislim da je daleko dogurao.
Ali ono što se dogodilo Danielle...
Nije postojala jasna rasprava
o tome što se točno dogodilo.
Ja ne znam što se točno dogodilo.
MELANIE NIKAD NIJE RAZGOVARALA S HATCHEROM O OKOLNOSTIMA DANIELLINE SMRTI
Nisam to htjela čuti. Nisam bila spremna.
Želim da Chyanne sazna istinu od njega.
To je nešto što joj on mora reći.
Mora se suočiti s njom.
Mora se suočiti sa Chyanne i reći: „Evo što sam učinio.”
PRILIKOM UHIĆENJA HATCHER JE PORICAO DA JE UBIO DANIELLE
Danielle je ustrijeljena u lice sačmaricom.
No Hatcher je porekao da ima veze s njezinom smrti.
Stoga teško vjerujem u to što govori.
Ja sam Jeff Cook.
Bio sam glavni detektiv na tom slučaju ubojstva.
Osjećao sam se grozno zbog toga što obitelj proživljava,
kao i kod svakog ubojstva.
Članovi obitelji ne mogu zaboraviti neke stvari.
To što ju je pronašla njezina obitelj
slama mi srce.
DANIELLINO TIJELO PRONAŠLA JE NJEZINA MAJKA MELANIE
OSAMNAEST SATI NAKON ŠTO JU JE HATCHER USTRIJELIO
Djed i baka obavijestili su majku
da mnogi ne mogu dobiti Danielle.
Stoga je uzela svog 11-godišnjeg sina i otišli su do stana.
Vrata su bila otključana, pa su ušli.
Našli su je na podu, između ormara i kreveta.
FOTOGRAFIJA S MJESTA ZLOČINA
Zatim su pronašli bebu na krevetu u njihaljci.
Jako je dugo sjedila ondje, plakala je i ritala se.
Skoro se izvukla iz njihaljke.
FOTOGRAFIJA S MJESTA ZLOČINA
Dijete je bilo samo oko 18 sati.
POLICIJSKA POSTAJA MAPLE HEIGHTS
NAKON HATCHEROVA UHIĆENJA DETEKTIV COOK RAZGOVARAO JE S NJIM VIŠE PUTA
SOBA ZA RAZGOVORE A
Sjednite.
Ja sam detektiv Cook.
Zovu vas Dontez, zar ne?
- Da. - Dobro.
Kad smo ga ispitivali,
govorio je mnogo toga kako bi nam otežao istragu
i stvorio si alibi.
Rekao je da je bio u stanu ranije te večeri, ali da je otišao
te da je tad bila dobro.
Prvo je rekao da je otišao do prijateljice
LaTanye Harper
te da je prenoćio ondje.
Nije tvrdio da je samo posjetio gđicu Harper,
već da su te večeri imali seksualni odnos.
No to je bio dio plana da si stvori alibi.
To nam je otkrilo mnogo toga o g. Hatcheru.
Hladno se i proračunato otišao seksati s nekim
nakon što je ubio majku svog djeteta.
POLICIJA JE ZATIM RAZGOVARALA S LATANYOM HARPER
Ovo je LaTanya Harper.
Ovo je kopija vaše izjave.
Pročitajte je prije početka.
LATANYA JE POTVRDILA DA SU ONA I HATCHER SPAVALI SKUPA TE VEČERI
NO NA KRAJU JE PRIZNALA
DA JE HATCHER STIGAO SATIMA NAKON ŠTO JE DANIELLE UBIJENA
Isprva je tvrdila da je stigao oko jedan sat.
Poslije je priznala da je stigao tek oko četiri ujutro.
Na temelju razgovora sa svjedocima smatramo da su se te večeri
g. Hatcher i Danielle žestoko posvađali.
Nekoliko susjeda žalilo se predstavniku zbog svađe u tom stanu.
Vjerujemo da se svađa nastavila
i da ju je Jamel tad ustrijelio.
USPRKOS OTKRIĆIMA DETEKTIVA COOKA
TUŽITELJI NISU SMATRALI DA POSTOJI DOVOLJNO DOKAZA ZA UBOJSTVO
Frustriralo me to što su nam tužitelji rekli da to nije dovoljno.
Htjeli smo da g. Hatchera optuže za ubojstvo jer smo otkrili da je bio
fizički nasilan prema Danielle i prije.
Udarao ju je.
Ponižavao ju je,
obraćao joj se svisoka i kontrolirao je.
Zbog toga smo smatrali
da je vrlo bešćutan prema majci svog djeteta
te da mu možda nije bilo stalo do nje toliko koliko je uvjeravao druge u to.
DVIJE GODINE NAKON DANIELLINA UBOJSTVA
HATCHER JE PRIZNAO DA JU JE USTRIJELIO
TE JE PRIZNAO KRIVNJU ZA UBOJSTVO IZ NEHAJA
Posljednje što sam mu rekla bilo je da ga proklinjem.
Za ono što je oduzeo našoj obitelji.
Nadam se da će ga lik Danielle zauvijek progoniti.
DANIELLINA TETA
Jer ga je u potpunosti voljela.
Bezuvjetno.
I nadam se da to više neće pronaći.
TJEDNIMA PRIJE SMRTI DANIELLE SE POVJERILA TETI
DA JE ZABRINUTA U VEZI S ODNOSOM S HATCHEROM
Nazvala me tog dana.
Dana kad je umrla.
Rekla mi je:
„Teta, prestaneš li se ikad brinuti za svoje dijete?”
Rekla sam joj: „Ne, dušo, nikad.”
Bila je u nasilnom odnosu.
Bila sam sretna jer sam mislila
da joj je to sad jasno...
i da će ga ostaviti.
Kad sam poklopila, bila sam sretna.
No nisam trebala biti sretna.
Trebala sam otići k njoj.
Trebala sam je pokupiti.
Nakon što je Danielle ubijena,
on je pobjegao
i skrio se.
Ostavio je bebu.
FOTOGRAFIJA S MJESTA ZLOČINA
Svoje dijete.
Nije bilo anonimnog poziva
policiji ili našoj obitelji.
Ništa.
Pa su moja sestra i moj nećak morali otići onamo i naći
bebu kako plače i Danielle.
Zašto?
Jer je on bio prevelika kukavica da anonimno nazove?
Želim biti uzor
koji pokazuje da je iskupljenje moguće.
Mnogo se toga promijenilo u mom životu.
Počeo sam čitati određene knjige
o kognitivno-bihevioralnoj terapiji i takvim temama.
Uspio sam postati vođa kakav sam zapravo oduvijek.
Kroz Projekt Danielle
zapravo pomažem ljudima da promijene svoje razmišljanje.
Stoga to moram iskoristiti
da ostvarim što veći utjecaj
i postignem što više toga jer svaki put kad to učinim,
time slavimo Danielle, zar ne?
Tako čuvam uspomenu na nju.
Ulažem u ljude i uzor sam tim ljudima.
To mi pomaže da nastavim rasti.
Ne vjerujem u to. Nimalo.
Nisam znala da ima predavanja nazvana po Danielle.
Čini mi se da se služi njezinim imenom
za osobnu korist.
Želim vjerovati da se svi mogu promijeniti,
no mislim da je on naučio kako izmanipulirati sustav
zahvaljujući državi.
To što traži ranije puštanje i što je u to uključio moju obitelj,
to mi nikako nije u redu.
Vjerujem da ih iskorištava
i da je ovo nekakva manipulacija.
Moji roditelji vjeruju da je to važno za oporavak.
To je njihovo putovanje.
A moja sestra
učinit će sve što treba da bi zaštitila Chyanne
i dala joj to što treba.
NAKON ŠTO JE DOBIO PODRŠKU VIŠE ČLANOVA DANIELLINE OBITELJI,
HATCHEROVO RANIJE PUŠTANJE U ZAVRŠNIM JE FAZAMA
Evo u kakvom sam odnosu s Jamelom.
Prije 18 godina lovila bih ga
i sama bih ga sredila.
No jedino što me spriječilo u tome
bila su moja djeca i Chyanne.
Ne mogu govoriti ljudima kako da se oporave.
Svatko se oporavi svojim tempom
i na svoj način.
No ja sam se morala riješiti te mržnje.
Smatrala sam da je vrijeme da odustanem
od te želje
za osvetom
i mržnjom.
I moram podržati Chyanne.
Jer je htjela upoznati osobu
koju sad poznaje kao svog oca.
Stoga sam se morala...
nositi s time.
Znam da će diljem svijeta svatko imati mišljenje
o mojoj priči.
Netko će imati dobro, a netko loše. No na kraju ću
biti sjajan otac i sjajan muž.
Radit ću na stvarima vezanima za Projekt Danielle.
To je sve što mogu.
KAZNIONICA RICHLAND
PET MJESECI NAKON PRVOG INTERVJUA
HATCHERU JOŠ NIJE ODOBRENO RANIJE PUŠTANJE
ALI JE PRISTAO ODGOVORITI NA DODATNA PITANJA
Što se tiče puštanja, još čekamo tužiteljstvo.
Frustriran sam jer sam učinio sve što mogu
da dokažem da sam spreman za ranije puštanje.
Tijekom istrage otkrili smo da je g. Hatcher bio fizički nasilan
prema Danielle i prije.
Smatramo da su se te večeri žestoko posvađali
i tada ju je Jamel ustrijelio.
Govorio je mnogo toga kako bi nam
otežao istragu.
Nije tvrdio da je samo posjetio gđicu Harper,
već da su te večeri imali seksualni odnos.
To nam je otkrilo mnogo toga o g. Hatcheru.
Dobro.
Kad sagledate cijelu situaciju,
ne izgleda tako dobro, zar ne?
Definitivno sam vrijeđao Danielle.
Možda je nisam udarao.
No ako bismo se posvađali, uzeo bih je
i pribio je o krevet i možda je protresao ili nešto,
no budite sigurni da je Daniellina smrt bila nesreća.
Nikad je ne bih namjerno ubio.
Što se tiče mog laganja,
na dan Danielline smrti
uzeo sam toliko PCP-a da se ne sjećam prvog razgovora.
No ne sjećam se ni seksa s LaTanyom te večeri.
Ako se nešto takvo dogodilo...
To je užasno.
To je užasno. Kao što sam rekao, bio sam nadrogiran, ne znam.
Znam da sam nakon toga učinio mnogo loših stvari.
Pokušavao sam to prikriti.
Ali nisam htio doživotni zatvor ni smrtnu kaznu.
To sam skrivao. Skrivao sam istinu.
Učinio sam to iz straha.
Stalo mu je samo do sebe.
Nakon što je Danielle ubijena,
pobjegao je
i skrio se.
Napustio je bebu.
Svoje dijete.
Nije uputio anonimni poziv.
Ništa.
Pa su moja sestra i moj nećak morali otići onamo i naći je.
To što traži ranije puštanje i što je u to uključio moju obitelj,
to mi nikako nije u redu.
Smatram da ih iskorištava.
Mislim da je on naučio kako izmanipulirati sustav
zahvaljujući državi.
Razumijem zašto Monica tako razmišlja.
Kad sad razmislim o tome, bio sam u krivu.
Mogao sam to anonimno dojaviti.
No uopće nisam razmišljao o tome.
Imao sam 19 godina.
Bio sam sebičan.
Bio sam egocentričan.
Mnogo toga što sam učinio
bilo je kako bih spasio svoju kožu
i kako bih zaštitio sebe, pa zato moram posvetiti život iskupljenju.
Što se tiče toga da iskorištavam obitelj da si osiguram raniji izlazak...
Osobno
nisam ni razmišljao o tome...
Riječ je o tome da sam ja otac koji voli svoju kćer.
Monica još osjeća bol i skeptična je.
I ne zamjeram joj.
Da, moja je prošlost puna negativnosti,
ali moram samo gledati prema budućnosti.
Uz Melanie, svoju kćer i potporu obitelji Jenkins
učinit ću sve što sam rekao učiniti.
I stalno ću dokazivati svima da sam osoba kakva tvrdim da jesam.
I da sam se stvarno promijenio.
AKO STE ŽRTVA OBITELJSKOG NASILJA ILI POZNAJETE NEKU ŽRTVU,
POSJETITE STRANICU WWW.WANNATALKABOUTIT.COM
OVE SEZONE...
Prvo sam pomislio: „Bilo bi mi puno lakše u životu
da je samo ubijem i riješim to.”
Mogla sam ga pokušati spriječiti.
Mogla sam odlučiti potražiti pomoć.
Samo sam ga jednom ubo. Samo jednom.
Jedan trenutak može utjecati na ostatak tvog života.
Kako se nekome ispričati što si im oduzeo voljenu osobu?
Došao je u našu kuću ubiti našu obitelj.
Jebote. Ovdje priča postaje loša.
Rekao je: „Buraz, čujem neke glasove u glavi.”
Želim ubiti sve gadove kojih se mogu dočepati.
Žalio sam što nisam dovršio to što sam započeo.
Ljudi govore: „Čudovište si.” No nitko ne razmišlja zašto smo takvi.
Ne žalim za time što je mrtva.
Samo mi je krivo što sam ja ta budala koja je to učinila.
Prijevod titlova: Matej Ivanković.